הארלד קרויצברג

הארַלד קרוֹיצברג (11 בדצמבר 1902 – 25 באפריל 1968) היה רקדן וכוריאוגרף גרמני.

ביוגרפיה

קרויצברג נולד ברייכנברג, כיום ליברץ בצ'כיה. למד בבית הספר לבלט של דרזדן, והיה תלמיד של מרי ויגמן ושל רודולף לאבאן.

החל משנת 1927 הופיע במחזות בבימויו של מקס ריינהרדט ובשנת 1929 נסע עם ריינהרדט לניו יורק. לאחר מכן קיים קרויצברג מסע הופעות בארצות הברית, קנדה, ואירופה עם הרקדנית איבון גאורגי."Harald Kreutzberg". Encyclopædia Britannica. Encyclopædia Britannica Online. Encyclopædia Britannica Inc., 2012. Web. 16 May. 2012

בשנת 1955, הקים קרויצברג בית ספר למחול בברן. הבלטים שלו שילבו דרמה והומור, בדגש על סצנות רבות־דמיון. הוא מת בברן .

הופעה נדירה של קרויצברג בטלוויזיה אירעה ב־1965, כשהופיע בתפקיד הכפול של דרוסלמאייר ושל מלך השלג, בקופרודוקציה גרמנית-אמריקאית מקוצרת מאוד של "מפצח האגוזים" של צ'ייקובסקי. ההפקה שודרה בארצות הברית בערוץ CBS,The Nutcracker (1964). IMDb ושודרה שוב מספר פעמים בשנים הבאות, אך בסופו של דבר נזנחה לטובת גרסת מיכאיל ברישניקוב הכמעט־מלאה, משנת 1977.

בשנים 1932–1936 יצר קרויצברג שותפות חריגה עם שותפתו רות פייג'. קרויצברג היה רקדן מודרני גרמני, בעוד פייג' הייתה בלרינה אמריקאית. הם הופיעו לראשונה יחד ב־25 בפברואר 1933 בשיקגו. השותפות הזו עזרה לקרויצברג לבצע את מופעי הסולו שלו במקומות אחרים, שזכו להצלחה. ההופעות של קרויצברג תוארו ככוללות תנועות חזקות, תנועות זורמות, וגם מקטעי פנטומימה. הקפיצות שלו היו מאוד אנרגטיות וחזקות, ובכל זאת תנועותיו היו רכות ומרחפות. הוא היה ידוע לא רק בתור רקדן בלט ורקדן מודרני מוכשר, אלא גם בתור בדרן.

קישורים חיצוניים



 הערות שוליים 

קטגוריה:רקדנים גרמנים
קטגוריה:כוריאוגרפים
קטגוריה:גרמנים שנולדו ב-1902
קטגוריה:גרמנים שנפטרו ב-1968